smcproject/ml-wiki-sentences huggingface dataset:
ഛത്രപതി ശിവാജി മഹാരാജ് ഭോസ്ലെക്കുശേഷം നാമകരണം ചെയ്ത ഒരു ചെറിയ ക്ഷേത്രം കോട്ടയ്ക്കകത്ത് ദേവത ശിവായ് ദേവിക്കായി സമർപ്പിച്ചിരിക്കുന്നു.
ഇംഗ്ലീഷുകാരനായ ഒരു സഞ്ചാരി ഫ്രെയിസ് 1673-ൽ കോട്ട സന്ദർശിക്കുകയും, കോട്ട കീഴടക്കാനാവാത്തതാണെന്ന് കണ്ടെത്തുകയും ചെയ്തു.
അദ്ദേഹത്തിന്റെ കണക്കുകൾ പ്രകാരം ഏഴുവർഷം വരെ ആയിരം കുടുംബങ്ങളെ പോറ്റാൻ കോട്ട നന്നായി സംഭരിച്ചിരുന്നു.
1820-ൽ മൂന്നാം ആംഗ്ലോ-മറാത്ത യുദ്ധത്തിനുശേഷം ഈ കോട്ട ബ്രിട്ടീഷ് ഭരണത്തിന്റെ നിയന്ത്രണത്തിലായി.
ശിവനേരി കോട്ടയുടെ വശങ്ങളിലെ കാഴ്ച വാസ്തുവിദ്യ ജുന്നാറിലെ ശിവനേരി കുന്നിൻ മുകളിലാണ് ശിവനേരി സ്ഥിതിചെയ്യുന്നത്
ശിവാജിയുടെ പിതാവ് ഷഹാജി രാജെ ആണ് ഈ കോട്ട പണിതത്.
ത്രികോണാകൃതിയിലുള്ള ഒരു കുന്നിൻ മുകളിലാണ് ശിവനേരി, കുന്നിന്റെ തെക്ക്-പടിഞ്ഞാറ് ഭാഗത്ത് നിന്ന് പ്രവേശന കവാടം കാണപ്പെടുന്നു.
പ്രധാന ഗേറ്റ് വേറിട്ട്‌ വശത്തേക്ക് പ്രാദേശികമായി ചെയിൻ ഗേറ്റ് എന്നുവിളിക്കുന്ന ഒരു പ്രവേശന കവാടം കാണപ്പെടുന്നു.
ഒരാൾക്ക് കോട്ടയുടെ കവാടത്തിലേക്ക് കയറണമെങ്കിൽ അതിലെ ചങ്ങലകൾ പിടിക്കണം.
നന്നായി പ്രതിരോധിച്ച ഏഴ് വാതിലുകളോടുകൂടിയ കോട്ട 1 മൈൽ (1.6 കിലോമീറ്റർ) വരെ നീളുന്നു.
കോട്ടയ്ക്ക് ചുറ്റും ചെളി കൊണ്ടുള്ള മതിലുകളുണ്ട്.
കോട്ടയ്ക്കകത്ത് പ്രാർത്ഥനാ ഹാൾ, ഒരു ശവകുടീരം, ഒരു പള്ളി എന്നിവയാണ് പ്രധാന കെട്ടിടങ്ങൾ.
അവിടെ വധശിക്ഷ നടപ്പിലാക്കുന്ന ഒരു തൂക്കുമരവും കാണപ്പെടുന്നു.
അവിടെ കാണപ്പെടുന്ന കോട്ട സംരക്ഷിക്കുന്ന ധാരാളം പ്രവേശന കവാടങ്ങളിലൊന്നാണ് മന ദരാവജ.
കോട്ടയ്ക്കകത്ത് ജിജബായിയുടെയും യുവ ഛത്രപതി ശിവാജി മഹാരാജിന്റെയും പ്രതിമകളും കോട്ടയുടെ മധ്യഭാഗത്ത് 'ബദാമി തലവ്' എന്നറിയപ്പെടുന്ന ഒരു ജലക്കുളവും കാണപ്പെടുന്നു. 'ബദാമി തലവിന്റെ' തെക്ക് ഭാഗത്ത് ജിജാബായിയുടെയും ഒരു യുവ ശിവാജി മഹാരാജിന്റെയും പ്രതിമകൾ ഉണ്ട്.
കോട്ടയിൽ വർഷം മുഴുവൻ ജലമുള്ള ഗംഗ, യമുന എന്നറിയപ്പെടുന്ന രണ്ട് നീരുറവകളുണ്ട്.
ഇവിടെ നിന്ന് രണ്ട് കിലോമീറ്റർ അകലെ മഹാരാഷ്ട്രയിലെ അഷ്ടവിനായക് ക്ഷേത്രങ്ങളിലൊന്നായ ലെന്യാദ്രി ഗുഹകൾ സ്ഥിതിചെയ്യുന്നു.
ഇത് ഒരു സംരക്ഷിത സ്മാരകമായി പ്രഖ്യാപിച്ചിരിക്കുന്നു.
എങ്ങനെ എത്തിച്ചേരാം ശിവനേരി കോട്ടയിലേക്ക് നയിക്കുന്ന പടികൾ
ഏറ്റവും അടുത്തുള്ള പട്ടണമായ ജുനാർ, റോഡ് വഴി നന്നായി ബന്ധിപ്പിച്ചിരിക്കുന്ന ഒരു താലൂക്ക് സ്ഥലമാണ്.
പുണെയിൽ നിന്ന് 90 കിലോമീറ്റർ അകലെയാണ് ജുന്നാർ.
ജുനാർടൗണിൽ നിന്ന് 2-3 കിലോമീറ്റർ അകലെയാണ് കോട്ട.
പ്രധാന കവാടത്തിലൂടെ മുകളിലെത്തുന്നത് എളുപ്പമാണ്, എന്നിരുന്നാലും ശരിയായ കയറ്റം കയറാനുള്ള ഉപകരണങ്ങളുള്ള ട്രെക്കിംഗുകൾക്ക് കോട്ടയുടെ പടിഞ്ഞാറൻ കിടങ്ങിൽ സ്ഥിതിചെയ്യുന്ന ചെയിൻ റൂട്ട് ഉപയോഗിക്കുന്നു.
കോട്ടയുടെ മുകളിൽ നിന്ന് നാരായണഗഡ്, ഹഡ്‌സർ, ചാവന്ദ്, നിംഗിരി കോട്ടകൾ എന്നിവയുടെ ദൃശ്യങ്ങൾ എളുപ്പത്തിൽ കാണാൻ സാധിക്കുന്നു.
ഇതും കാണുക മഹാരാഷ്ട്രയിലെ കോട്ടകളുടെ പട്ടിക അവലംബം കൂടുതൽ വായനയ്ക്ക് Lahu Gaikwad Shivneri kilyacha Itihas Pub.
Pushpnand prakashan pune 2011.
ISBN 978-81-907033-8-3 .
Book in Marathi language.
Lahu Gaikwad, Junnar Talukyatil Kilyancha Ithis, Pushpnand prakashan Pune 11 March 2011.
ISBN 978-81-907033-9-0 .
Dr. Lahu Kacharu Shivnerichi Jeevangatha, The life-story of fort shivneri, Sanay prakashan, Narayngaon, Jan 2015.
p. 225.
പുറം കണ്ണികൾ Shivneri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Junnar Tourism's Official Website Archived 2021-10-21 at the Wayback Machine .
Parashar Agritourism Website
ശിവ്‌രി കോട്ട
മുംബൈയുടെ ഒരു നഗരപ്രാന്തപ്രദേശമായ ശിവ്‌രിയിൽ ഉള്ള ഒരു കോട്ടയാണ് ശിവ്‌രി കോട്ട ( മറാഠി : शिवडी किल्ला).
1680 ൽ ബ്രിട്ടീഷുകാർ മുംബൈ തുറമുഖത്തെ നിരീക്ഷിക്കുവാനായി പണികഴിപ്പിച്ച ഈ കോട്ട ഒരു കുന്നിൻമുകളിൽ സ്ഥിതി ചെയ്യുന്നു .
ഇതിൽ പരേൽ ദ്വീപിന്റെ ഭാഗമായിരുന്നു ഈ കോട്ട.
1661-ൽ പോർച്ചുഗീസ് രാജാവിന്റെ പുത്രി ബ്രാഗൻസായിലെ കാതറീനിനെ ബ്രിട്ടണിലെ ചാൾസ് രണ്ടാമൻ രാജാവ് വിവാഹം ചെയ്തപ്പോൾ സ്ത്രീധനമായി ബോംബെയിലെ മാഹിം ഉൾപ്പെടെയുള്ള ഏഴ് ദ്വീപുകൾ പോർച്ചുഗീസുകാർ ബ്രിട്ടനു കൈമാറി.
ഒരു സുബേദാറുടെ കീഴിൽ 50 ശിപായിമാർ ഈ കോട്ടയിലെ ക്യാമ്പിലുണ്ടായിരുന്നു.
എട്ട് മുതൽ പത്ത് പീരങ്കികളുമുണ്ടായിരുന്നു.
1768-ൽ ബ്രിട്ടീഷുകാർ ഇത് പുതുക്കിപ്പണിയുകയുണ്ടായി.
1772 ൽ ബ്രിട്ടീഷുകാർക്കെതിരെ നടന്ന പോർച്ചുഗീസ് ആക്രമണത്തിനെതിരേയുള്ള പ്രതിരോധത്തിൽ ശിവ്‌രി കോട്ടയും പങ്കെടുത്തിരുന്നു.
സ്വാതന്ത്ര്യലബ്ധിക്ക് ശേഷം മുംബൈ പോർട്ട് ട്രസ്റ്റ് ഇതിനെ ഒരു സംഭരണശാലയായി ഉപയോഗിച്ചിരുന്നു.
പിന്നീട് ഈ കോട്ട പുരാവസ്തു വകുപ്പ് ഏറ്റെടുത്തു .
പ്രധാനമായും ഈ കോട്ട പ്രതിരോധത്തിനായി നിർമിച്ചതാണ്.
ചുറ്റിലും ഉള്ള ഉയർന്ന കൽഭിത്തികൾ കൂടാതെ സംരക്ഷണത്തിനായി അകത്ത് വലയം പോലെ ഒരു മതിൽക്കെട്ട് കൂടിയുണ്ട്.
60 മീറ്റർ (197 അടി) ഉയരമുള്ള ഒരു കുന്നിൻ ചെരുവിലാണ് സ്ഥിതി ചെയ്യുന്നത്.
കരിങ്കൽ നിർമ്മിതമായ പ്രവേശന കവാടം ഒരു മുറ്റത്തേക്കു നയിക്കുന്നു.
പ്രധാന കവാടത്തിൽ നിന്ന് നേരിട്ടുള്ള ആക്രമണം തടയുന്നതിനായി അകത്തെ പ്രവേശന കവാടങ്ങൾ ലംബമായി പണിതിരിക്കുന്നു.
അവലംബം ചിത്രശാല ശിവ്‌രി ഫോർട്ട് റോഡിൽ നിന്നും കോട്ടയിലേക്കുള്ള വഴി കോട്ടയുടെ ചുറ്റുമതിൽ കോട്ടയിലേക്കുള്ള പടവുകൾ കോട്ടക്കുള്ളിലേക്കുള്ള കവാടം.
ഇതിലേ കടന്ന് 90 ഡിഗ്രി വലത്തേക്ക് തിരിഞ്ഞാണ് കോട്ടയിലേക്കുള്ള പ്രവേശനം.
ചുറ്റുമതിലിനുള്ളിലായി നിലകൊള്ളുന്ന കോട്ട കോട്ടയുടെ ഉൾഭാഗം കോട്ടയുടെ ഉൾഭാഗം കോട്ടയുടെ ഉൾഭാഗം ഉൾക്കടലിന്റെ വശത്തുള്ള കോട്ടമതിൽ കൊത്തളങ്ങൾ കോട്ടയുടെ മുകൾഭാഗം ചുവരെഴുത്തുകൾ ഫ്ലെമിംഗോ പക്ഷികൾ, കോട്ടക്ക് സമീപമുള്ള ഉൾക്കടൽ പ്രദേശത്ത്.
ശിവ്കർ ബാപ്പുജി തൽപഡെ ഇംഗ്ലീഷ് വിലാസം https://ml.wikipedia.org/wiki/Shivkar_Bapuji_Talpade
1864-ൽ മുംബൈയിൽ ജനിച്ച ശിവ്കർ ബാപ്പുജി തൽപഡെ ( ഇംഗ്ലീഷ് : Shivkar Bāpuji Talpade , മറാഠി : शिवकर बापूजी तळपदे ) 1895-ൽ മനുഷ്യനെ വഹിക്കാത്ത ഒരു ആകാശ യാനം നിർമ്മിച്ച് പറപ്പിച്ചു തെളിച്ചതായി പറയപ്പെടുന്ന ഒരു ഭാരതീയ പണ്ഡിതനാണ്.
തൽപഡെയുടെ വിമാനത്തിന് 'മരുത്‌സഖാ' ( ഇംഗ്ലീഷ് : Marutsakhā , സംസ്കൃതം : मरुत्सखा വായുവിന്റെ സുഹൃത്ത് എന്ന അർത്ഥത്തിൽ) എന്നായിരുന്നു പേരു നൽകിയിരുന്നത്.
അദ്ദേഹം മുംബൈയിൽ ജീവിച്ചിരുന്ന ഒരു സംസ്കൃത പണ്ഡിതനും വേദജ്ഞനും ആയിരുന്നു.
മരുത്‌സഖാ
വിമാന എന്നതിൽ നിന്നും പ്രചോദനം ഉൾക്കൊണ്ടു കൊണ്ട് നിർമ്മിച്ചതാണ് മരുത്‌സഖാ എന്നു കരുതപ്പെടുന്നു.
മരുത്ശക്തി ( ഇംഗ്ലീഷ് : Marutsakthi ) എന്നായിരുന്നു ആ വിമാനത്തിന്റെ പേരെന്നും ഒരഭിപ്രായമുണ്ട്.
വിമാന എന്നതിന് സംസ്കൃതത്തിൽ പറക്കുന്ന വാഹനം എന്നാണ് അർത്ഥം, എന്ന് ഡി.കെ. കാഞ്ജിലാലിന്റെ 1985-ലെ വിമാന ഇൻ ഏൻഷ്യന്റ് ഇന്ത്യ : ഏയ്റോപ്ലേൻസ് ഓർ ഫ്ലൈയിംഗ് മെഷീൻസ് ഇൻ ഏൻഷ്യന്റ് ഇന്ത്യ ( ഇംഗ്ലീഷ് : Vimana in Ancient India: Aeroplanes Or Flying Machines in Ancient India )യിൽ പ്രതിപാദിക്കുന്നു, അതു പോലെ തന്നെ തൽപഡെയെപറ്റി മറാഠാ ഭാഷാ ദിനപത്രമായ കേസരിയിലെ ലേഖനങ്ങളിലും പറഞ്ഞിരിക്കുന്നു.
തൽപഡേയുടെ ഒരു ശിഷ്യനായ പണ്ഡിറ്റ്.
എസ്.ഡി. സതാവ്‌ലേക്കർ എഴുതിയതനുസരിച്ച് മരുത്സഖായ്ക്ക് ഏതാനും മിനുട്ടുകൾ പറക്കാൻ കഴിഞ്ഞിരുന്നു.
കെ.ആർ.എൻ. സ്വാമിയുടെ അഭിപ്രായത്തിൽ “ പ്രസിദ്ധനായ ഭാരതീയ നീതിപതിയും ഒരു ദേശീയവാദിയുമായ മഹാദേവ ഗോവിന്ദ റാനഡേയും എച്.എച്. സയാജി റാവു ഗേയ്‌ക്ക്‌വാദും നയിച്ച ആകാംക്ഷാഭരിതരായ ഒരു കൂട്ടം കാണികൾക്ക് മനുഷ്യനെ വഹിക്കാൻ ത്രാണിയില്ലാത്തതെങ്കിലും പറക്കുന്ന മരുത്‌സഖാ എന്ന പേരിലെ ഒരു ആകാശയാനം പറന്നു പൊങ്ങുന്നതും 1500 അടി ഉയരത്തിലെത്തി തിരിച്ച് ഭൂമിയിൽ പതിക്കുന്ന കാഴ്ചകാണാനുള്ള ഭാഗ്യമുണ്ടായി. ”
ഈ പരീക്ഷണപ്പറക്കലിന്റെ സമയത്തെ മഹാദേവ് ഗോവിന്ദ് റാനാഡേയുടേയും സയ്യാജിറാവു ഗേയ്‌ക്ക്‌വാദിന്റേയും സാന്നിദ്ധ്യം "ആന്നൽസ് ഓഫ് ദി ഭണ്ഡാർക്കർ ഓറിയന്റൽ റിസർച്ച് ഇൻസ്റ്റിറ്റ്യൂട്ട്"( ഇംഗ്ലീഷ് : Annals of the Bhandarkar Oriental Research Institute )-ലും പരാമർശിച്ചിട്ടുണ്ട്.
2004-ൽ ഒരു മുൻ ഇന്ത്യൻ പ്രതിരോധ വകുപ്പ് ഓഫീസർ മരുത്‌സഖായ്ക്ക് തന്റെ യഥാർത്ഥത്തിൽ സങ്കല്പിക്കപ്പെട്ട കഴിവുകൾ മുഴുവൻ പ്രവർത്തിപ്പിക്കാൻ സാങ്കേതികമായ കാരണങ്ങളാൽ കഴിഞ്ഞില്ല എന്ന് നിരീക്ഷിക്കുകയുണ്ടായി.
ചരിത്രപരമായി ഈ പറക്കൽ പരീക്ഷണത്തിന്റെ സാങ്കേതികത്തികവിന്റെ സാധ്യതകളും അതിന്റെ വിജയത്തിന്റെ സാദ്ധ്യതകളും തുലോം വിരളമായി കണക്കാക്കപ്പെടുന്നു.
ഈ പരീക്ഷണത്തിന് തൽപഡേ ഉപയോഗിച്ചു എന്ന് കരുതപ്പെടുന്ന വേദിക് അയോൺ ഡിസൈൻ പിന്നീട് ആകാശ യാത്രക്കുതകുന്നതാണോയെന്ന് സാങ്കേതിക സാദ്ധ്യതാ പഠനത്തിന് വിഷയമാക്കിയിട്ടുണ്ട്.
സ്റ്റീവൻ ജെ. റോസെൻ തന്റെ "ദി ജെഡി ഇൻ ദി ലോട്ടസ്: സ്റ്റാർ വാർസ് ആന്റ് ദി ഹിന്ദു ട്രഡീഷൻ"( ഇംഗ്ലീഷ് : The Jedi in the Lotus: Star Wars and the Hindu Tradition ) പുസ്തകത്തിലും ഇതേ ചോദ്യങ്ങൾ ഉയർത്തിയിട്ടുണ്ട്.
പരീക്ഷണത്തിനു ശേഷം മരുത്‌സഖാ തൽപഡേയുടെ വീട്ടിലായിരുന്നു അദ്ദേഹത്തിന്റെ മരണം വരെ സൂക്ഷിച്ചിരുന്നത്.
തൽപഡെയുടെ ഒരു മരുമകൾ റോഷൻ തൽപഡേയോടു സംസാരിച്ചിട്ടുള്ള വെലാകരയുടെ വിവരണമനുസരിച്ച് തൽപഡേയുടെ കുടുംബം ആ ആകാശയാനത്തിന്റെ ചട്ടക്കൂട്ടിൽ ഇരുന്ന് തങ്ങൾ പറക്കുന്നതായി സങ്കല്പിക്കുമായിരുന്നത്രേ.
മരുത്‌സഖായുടെ ഒരു പുനർനിർമ്മിച്ച പകർപ്പ് വില്ലെ പാർലെയിൽ സൂക്ഷിച്ചിട്ടുണ്ടായിരുന്നു, ഈ പരീക്ഷണം സംബന്ധിച്ച വിവരണങ്ങളും രേഖകളും എച്.എ.എല്ലിലും സംരക്ഷിച്ചിട്ടുണ്ട്.
പുറം കണ്ണികൾ അവലംബങ്ങൾ
ശിവ് ചൗരസ്യ ഇംഗ്ലീഷ് വിലാസം https://ml.wikipedia.org/wiki/Shiv_Chawrasia
ഇന്ത്യയിലെ ഒരു പ്രമുഖ ഗോൾഫ് കളിക്കാരനാണ് ശിവ് ചൗരസ്യ.
ചിപ്പുറ്റ്‌സിയ , ചോ എന്നീ പേരുകളിൽ ഇദ്ദേഹം അറിയപ്പെടുന്നുണ്ട്.
1997മുതലാണ് പ്രഫഷണൽ ഗോൾഫ് കളിക്കാരനായി അറിയപ്പെടാൻ തുടങ്ങിയത്.
ഹീറോ ഇന്ത്യൻ ഓപ്പൺ എന്ന് അറിയപ്പെടുന്ന ഇന്ത്യൻ ഓപ്പൺ ഗോൾഫ് ടൂർണമെന്റിൽ  രണ്ടു തവണ രണ്ടാമനായിട്ടുണ്ട്.
1978 മെയ് 15ന് കൊൽകത്തയിൽ ജനിച്ചു.
കൊൽകത്തയിലെ റോയൽ കൽക്കത്ത ഗോൾഫ് ക്ലബ്ബിന്റെ പരിപാലകനായിരുന്നു ചൗരസ്യയുടെ പിതാവ്.
ഈ ഗോൾഫ് ക്ലബ്ബിൽ നിന്നാണ് പത്താം വയസ്സിൽ ഇദ്ദേഹം പരിശീലനം ആരംഭിച്ചത്.
നേട്ടങ്ങൾ അൻപത്തിയൊന്നാമത് ഹീറോ ഇന്ത്യൻ ഓപ്പൺ 2015 ഗോൾഫ് ടൂർണമെൻറിൽ റണ്ണർ അപ്.
2008 ഫെബ്രുവരിയിൽ നടന്ന പ്രഫഷണൽ ഗോൾഫ് ടൂർണമെന്റായ ഇന്ത്യൻ മാസ്റ്റേഴ്‌സിൽ ചാംപ്യനായി.
2008ലെ യൂറോപ്പ്യൻ ടൂറിന്റെ ഭാഗമായി ഡൽഹിയിലാണ് ഇത് സംഘടിപ്പിച്ചത്.
2011 ഫെബ്രുവരിയിൽ ന്യൂഡൽഹിയിൽ നടന്ന അവന്ത മാസ്റ്റേഴ്‌സിൽ ചാംപ്യനായി.
2001ലെ യൂറോപ്പ്യൻ ടൂർണമെന്റിന്റെ ഭാഗമായിരുന്നു ഇത്.
1999ൽ റോയൽ കൽക്കത്ത ഗോൾഫ് ക്ലബ്ബ് സംഘടിപ്പിച്ച ഇന്ത്യൻ ഓപ്പണിൽ രണ്ടാമനായി.
2006ൽ നടന്ന വോൾവോ മാസ്‌റ്റേഴ്‌സിൽ പത്താമനായി 20169ൽ ബ്രസീലിൽ നടന്ന റിയോ ഒളിമ്പിക്‌സിൽ ഇന്ത്യയെ പ്രതിനിധീകരിച്ചു.
2016ൽ ഏഷ്യയെ പ്രതിനിധീകരിച്ച് യൂറോഏഷ്യ കപ്പിൽ പങ്കെടുത്തു.
ഇന്ത്യൻ ഗോൾഫ് ടൂർ വിജയങ്ങൾ 2001ൽ ശിങ്ങാനിയ ഓപ്പൺ 2003ൽ എച്ച്ടി പ്രോ ഗോൾഫ് 2005ൽ ശിങ്ങാനിയ ഓപ്പൺ, റ്റാറ്റ ഓപ്പൺ 2006ൽ ശിങ്ങാനിയ ഓപ്പൺ, റ്റാറ്റ ഓപ്പൺ, ഹിന്ദു ഓപ്പൺ അവലംബം
ശിവ് മേവലാൽ Sheoo Mewalal Sheoo Mewalal
ഇന്ത്യയുടെ എക്കാലത്തെയും മികച്ച ഫുട്ബോൾ താരങ്ങളിൽ ഒരാളായിരുന്നു  ശിവ് മേവലാൽ.
ഇന്ത്യൻ ഫുട്ബോളിലേക്ക്
1926 ജൂലൈ ഒന്നിനു ബീഹാറിലെ ഗയയിൽ ജനിച്ച മേവലൽ ബ്രിട്ടീഷ് പട്ടാളത്തിൽ കൂലിയായിരുന്നു അച്ഛനൊപ്പമാണു കൊൽക്കത്തയിൽ എത്തിയത്.
ബ്രിട്ടീഷുകാർ സ്ഥപിച്ച മോർണിങ്ങ് സ്റ്റാർ എന്ന് ക്ലബിന്റെ താരമായി ഫുട്ബോൾ കളിച്ച് തുടങ്ങി.1938-ൽ ഖിദ്ദിപ്പുർ രണ്ടാം  ഡിവിഷൻ ക്ലബില്ച്ചേർന്ന മേവാലൽ 1944-ൽ പ്രശസ്തമായ ആര്യൻസിലെത്തി.
ഒരു വർഷത്തിനു ശേഷം കൊൽ ക്കത്ത ഫുട്ബോൾ ലീഗിൽ മോഹൻ ബഗാനെതിരെ മേവാലൽ നേടിയ ഹാട്രിക്കണു അദ്ദേഹത്തിന്റെ കരിയറിൽ നിർണായകമായത് .
അന്ന് മോഹൻബഗാന്റെ ക്യാപ്റ്റനായിരുന്നു ശൈലൻ മന്ന.
മേവാലലിനെ ബഗാനിലെത്തിച്ചതും മന്ന തന്നെ.
പിന്നീട് മന്നയും മേവാലലും ഇന്ത്യൻ ഫുട്ബോളിൽ തിളങ്ങുന്ന നക്ഷത്രങ്ങളായി.32 തവണ ഹാട്രിക്ക് നേടിയിട്ടുള്ള മേവാലൽ രാജ്യത്തിനും ക്ലബിനുമായി ആയിരത്തിലേറേ ഗോളുകൾ സ്കോർ ചെയ്തിട്ടുണ്ട്.
സന്തോഷ് ട്രോഫി ചരിത്രത്തിൽ 5 ഹാട്രിക്കടക്കം 35 ഗോളുകൾ!
വേദന അറിയാതെ
1951 ഏഷ്യൻ ഗെയിംസിൽ പ്രധാനമന്ത്രി ജവഹർലാൽ നെഹറുവിനെ സാക്ഷിയാക്കി ഇന്ത്യ ഫൈനലിൽ ഇറനെ ഒരു ഗോളിനു തോല്പ്പ്പ്പിച്ചപ്പോൾ മേവലാലായിറുന്നു ഗോളിനുടമ.
സ്വന്തം മകൾ വീട്ടിൽ മരിച്ചു കിടക്കുന്നതറിയാതെയാണു രാജ്യത്തേ അദ്ദേഹം കിരീടമണിയിച്ചത്.
മകൾ മരിച്ചെങ്കിലും രാജ്യത്തിനു സ്വർണ്ണം സമ്മാനിച്ചതിൽ അഭിമാനംകൊണ്ട ആ ധീര ദേശാഭിമാനിയെ ആദരിക്കാൻ രാഷ്ട്രം മറന്നു പോയി.
ജവഹർലാൽ നെഹറുവിന്റെ വാക്കുകൾ
“നിങ്ങൾ ഇന്ത്യയുടെ യശസ്സുയർത്തിരിക്കുന്നു,ചരിത്രം നിങ്ങളെ മറക്കില്ല”-ഇന്ത്യയെ ആദ്യ അന്താരാഷ്ട്ര ഫുട്ബോൾ കിരീടത്തിലേക്ക് നയിച്ച ശിവ് മേവലാലിന്റെ പ്രകടനം കണ്ട് പ്രധാനമന്ത്രി ജവഹർലാൽ നെഹറു പറഞ്ഞു.
എന്നാൽ ചരിത്രം മാപ്പ് തരാത്ത രീതിയിൽ മേവലാലിനെ ഇന്ത്യ മറന്നു ഇന്ത്യയുടെ ആദ്യ ഫുട്ബോൾ ഹീറോയ്ക്ക് അർഹിച്ച അംഗീകാരം രാജ്യം രാജ്യം നല്കിയില്ല.
അത്യസന്ന നിലയിൽ ആശുപത്രിയിലെത്തിച്ചപ്പോൾ,മെഡലുകളെവിടെയെന്ന് ചൊദിച്ച് ആശുപത്രി അധികൃതർ അപമാനിച്ചു.
സാഹു മേവലാലെന്ന് പേരു പോലും തെറ്റായി പ്രചരിപ്പിക്കപ്പെട്ട ഇതിഹാസം ആരും അറിയാതെ കടന്നു പോയി.
1951-ൽ ഇറാനെ തോല്പ്പിച്ച് ഏഷ്യൻ ഗെയിംസ് സ്വർണത്തിലേക്ക് ഇന്ത്യ പടി കയറിയപ്പോൾ വിജയഗോൾ മേവലാലിന്റെ വകയായിരുന്നു.1948-ൽ ലണ്ടനിലും 1952-ൽ ഹെൽസിങ്കിയിലും          ഒളിമ്പിക്സുകളിൽ ഇന്ത്യയുടെ നഗ്നപാദ സംഘത്തിൽ ഗോളടി വീരനായി മേവലാൽ നിറഞ്ഞു നിന്നു.
അവഗണനകൾ
ഇന്ത്യ കണ്ട എക്കലത്തെയും മികച്ച സ്ട്രൈക്കറയി വിശേഷിക്കപ്പെട്ട മേവലാലിനെ തേടി ഒരിക്കൽ പോലും അംഗീകാരങ്ങളെത്തിയില്ല.
രാജ്യം പദ്മ പുരസ്ക്കാരങ്ങൾക്ക് അർഹതയില്ലെന്ന വേദനയോടെയാണു തന്റെ അച്ഛൻ മരണത്തിനു കീഴടങ്ങിയതെന്ന് മകൻ ക്രിഷ്ണ ലാൽ അദ്ദേഹത്തിന്റെ വേർപാടിനു ശേഷം പറഞ്ഞു.
കായിക ബഹുമതികളോ സിവിലിയൻ ബഹുമതികളോ ഒന്നും മേവലാലിനെ തേടി വന്നില്ല.
പക്ഷെ,സംശുദ്ധമായ ഫുട്ബോൾ കളിക്കുള്ള  ഫിഫയുടെ ഡിപ്ലോമ പുരസ്ക്കരം 1997-ൽ ലഭിച്ചു.
ആദരിക്കാൻ മറന്നെങ്കിലും അന്ത്യനാളുകളിൽ അവഹേളനം അദ്ദേഹത്തേ വിടാതെ പിന്തുടർന്നു.
ആശുപത്രിയിൽ തന്റെ അച്ഛൻ ഏഷ്യൻ ഗെയിംസ് മെഡൽ ജേതാവാണെന്ന് പറഞ്ഞ ക്രിഷ്ണലാലിനോട് മെഡലുകളെവിടെ എന്നാണു അധികൃതർ ചോദിച്ചത്.
ഒടുവിൽ ബംഗാൾ മന്ത്രിയുടെ ഇടപെടലിൽ നിന്നാണു മേവാലാലിനു വിദഗ്ദ്ധ ചികിത്സ കിട്ടീയത് .
ബൈസിക്കിൾ കിക്കുകളും ബാക്ക് വോളികളും കൊണ്ട് അമ്പരപ്പിച്ച മേവാലാൽ ഇന്ത്യൻ ഫുട്ബോളിലെ കനകനക്ഷത്രങ്ങളിലൊന്നണു.
ഹോക്കി മാന്തികൻ ധ്യാൻചന്ദിനെപ്പോലെ,ഇന്ത്യ മറക്കരുതാത്ത ഇതിഹാസം.
മാതൃഭൂമി സ്പോർട്സ് മാസിക 2009 ജനുവരി,page 58
ശിവ് വർമ്മ
ശിവ് വർമ്മ ( ഹിന്ദി : शिव वर्मा)(9 ഫെബ്രുവരി 1904 - 10 January 1997) ഇന്ത്യൻ വിപ്ലവകാരിയും ഹിന്ദുസ്ഥാന് സോഷ്യലിസ്റ്റ് റിപ്പബ്ലിക്കൻ അസോസിയേഷൻ അംഗവുമായിരുന്നു.
സ്വാതന്ത്രാനന്തരം 1948ൽ കമ്മ്യൂണിസ്റ്റ് പാർട്ടി ഓഫ് ഇന്ത്യ ഉത്തർ പ്രദേശ് സെക്രെട്ടറിയായി തിരഞ്ഞെടുക്കപ്പെട്ടു.
ആദ്യകാല ജീവിതം വിപ്ലവ പ്രവർത്തനങ്ങൾ അറസ്റ്റ് നിരാഹാര സമരം ലാഹോർ വിധി Imprisonment പിന്നീട് ജീവിതം മരണം
ശിവ് വർമ January 10, 1997ൽ അന്തരിച്ചു.
അവലംബങ്ങൾ संस्मृतियाँ(Memoirs) मौत നാട്ടുകാരന് इंतज़ार में(കാത്ത് മരണം) Edited the book 'തിരഞ്ഞെടുത്ത രചനകൾ of Bhagat Singh' അവലംബം ↑ {{ cite news }} : Empty citation ( help ) ↑ {{ cite web }} : External link in | website= ( help ) ↑ {{ cite news }} : Empty citation ( help )
ശിവ്രദ ഇംഗ്ലീഷ് വിലാസം https://ml.wikipedia.org/wiki/Sivriada Sivriada as seen from the east
ഇസ്താംബുൾ മർമരക്കടുത്തുള്ള , പ്രിൻസ് ദ്വീപുകളിൽ ഒന്നാണ് ശിവ്രദ (' Sivriada ) (ഗ്രീക്ക്: Ὀξεία, ഓക്സിയ), ഹെയ്റിസ്സഡ ( Hayırsızada ) എന്നും അറിയപ്പെടുന്നു.
0.05 ചതുരശ്ര കി.
വിസ്തൃതിയുള്ള ദ്വീപ്, തുർക്കിയിലെ അഡലാർ ജില്ലയിൽ ആണ് സ്ഥിതിചെയ്യുന്നത്.
സമാധാനപരമായ ആരാധനയ്ക്കായി ഒരു വിദൂര സ്ഥലമെന്ന നിലയിൽ ബൈസന്റൈൻ മതവിശ്വാസികൾ ശിവ്രദ ഉപയോഗിച്ചിരുന്നു.
കൂടാതെ ബൈസന്റൈൻ ചക്രവർത്തിമാർ പ്രശ്നക്കാരാണെന്നു കരുതുന്ന പ്രമുഖരായ ആളുകളെ തടഞ്ഞുനിർത്തുന്നതിനുള്ള അനുയോജ്യമായ ജയിലായി ഉപയോഗിച്ചിരുന്നു.
ചക്രവർത്തിയോട് തന്റെ വൈരുദ്ധ്യത്തെ പിന്തുണയ്ക്കുന്നതിനായി, പ്രശസ്തനായ ക്ലറികൻ തിയോഡോർസ് സ്റ്റുഡിയോറ്റ്സ്, അമ്മാവന്മാരായ നിക്പീറോസ് ഒന്നാമന്റെ കൽപ്പന പ്രകാരം തടവിലാക്കപ്പെട്ട ആദ്യത്തെ പ്രശസ്ത വ്യക്തി സക്കൗഡിയന്റെ പ്ലേറ്റോയാണ് .
മതപരവും രാഷ്ട്രീയവുമായ കാരണങ്ങളാൽ ദ്വീപിൽ താമസിച്ചിരുന്ന മറ്റ് പ്രശസ്ത വ്യക്തികൾ ഗീബൺ, ബേസിൽ സ്ക്ലേറോസ്, നിക്കിഫെറിറ്റ്സ് (മൈക്കൽ ഏഴാമൻ ഡക്കസ്സിന്റെ മുഖ്യമന്ത്രി), കോൺസ്റ്റാന്റിനോപ്പിൾ പാത്രീയർക്കീസ് ജോൺ, കോൺസ്റ്റാന്റിനോപ്പിളിലെ പാത്രിയർക്കീസ് മൈക്കൽ രണ്ടാമൻ എന്നിവരാണ്.
ബൈസന്റൈൻ കാലഘട്ടത്തിൽ ദ്വീപിനു സമീപം മരിച്ചവരുടെ ശവകുടീരങ്ങൾ ഇപ്പോഴും കാണാൻ കഴിയും.
ഇതും കാണുക തുർക്കിയിലെ ദ്വീപുകളുടെ പട്ടിക അവലംബം
സജിൻ ഗോപു
മലയാള സിനിമയിൽ പ്രവർത്തിക്കുന്ന അഭിനേതാവാണ് സജിൻ ഗോപു.
ലിജോ ജോസ് പെല്ലിശ്ശേരി സംവിധാനം ചെയ്ത ചുരുളി എന്ന സിനിമയിലെ കഥാപാത്രത്തിലൂടെ ശ്രദ്ധേയനായി.
ചിദംബരം സംവിധാനം ചെയ്ത ജാൻ.
എ.മൻ എന്ന ചിത്രത്തിലും ശ്രദ്ധേയമായ വേഷം ചെയ്തു .
സ്വദേശം ആലുവ.
ഗോപു വി.എം– പ്രമീള  ദമ്പതികളുടെ മൂത്ത മകനായി ആലുവ യിൽ ജനനം.
പത്തു വരെ ആലുവ എസ്.എൻ.ഡി.പി സ്കൂളിൽ പഠിച്ചു.
ഹയർ സെക്കണ്ടറി വിദ്യാഭ്യാസം ആലുവ ബോയ്സ് ഹയർ സെക്കണ്ടറി സ്കൂളിൽ പൂർത്തിയാക്കി.
അങ്കമാലി ഡി.പോൾ കോളജിൽ നിന്ന് ബി.കോം ബിരുദം നേടി.
ആദ്യ സിനിമ തിലോത്തമ.
റോബി എന്ന കഥാപാത്രത്തെയാണ് തിലോത്തമയിൽ അവതരിപ്പിച്ചത്.
മുംബൈ ടാക്സി, മരുഭൂമിയിലെ ആന എന്നീ ചിത്രങ്ങളിൽ അഭിനയിച്ചു.
ചുരുളിയിലെ ജീപ്പ് ഡ്രൈവറുടെ വേഷം വഴിത്തിരിവായി.
ജാൻ.
എ.മൻ സിനിമയിലെ സജി വൈപ്പിൻ എന്ന കഥാപാത്രവും ഏറെ ജനപ്രിയമായിരുന്നു.
സജീവഫോസിൽ ഇംഗ്ലീഷ് വിലാസം https://ml.wikipedia.org/wiki/Living_fossil സീലാകാന്തിന്റെ സ്പെസിമൻ
അനേകകോടി വർഷങ്ങളായി പരിണാമങ്ങൾക്കൊന്നും വിധേയരാകാതെ ജീവിച്ചിരിക്കുന്ന ജന്തുക്കളെയും സസ്യങ്ങളെയും സജീവഫോസിലുകൾ അഥവാ ജീവിച്ചിരിക്കുന്ന ഫോസിലുകൾ എന്നാണ് വിളിക്കുന്നത്.
ടുവാടര എന്ന ജീവിവർഗം.
ന്യൂസിലാന്റിലാണ് കാണപ്പെടുന്നത്.
കഴിഞ്ഞ 20 കോടി വർഷങ്ങളായി പരിണാമത്തിന് വിധേയമാകാതെ ജീവിച്ചിരിക്കുന്നു.
സീലാകാന്ത് എന്ന ജലജീവി.
- 35 കോടിക്കൊല്ലങ്ങൾക്കു മുൻപു ജീവിച്ചിരുന്ന ഒരു ജലജീവിയുടെ തനിപ്പകർപ്പ്.
ഭൂമിയിൽ ആകെ 500 ഓളം സീലാകാന്തുകൾ മാത്രമേ ജീവിച്ചിരിപ്പുള്ളൂ എന്നാണ് കരുതുന്നത്.
അവലംബം ↑ http://www.apologeticspress.org/apcontent.aspx?category=9 article=1870
സജീവ് ജോസഫ്
കേരളത്തിലെ ഒരു ഇന്ത്യൻ നാഷണൽ കോൺഗ്രസ് പ്രവർത്തകനും പതിനഞ്ചാം കേരള നിയമസഭയിൽ ഇരിക്കൂർ മണ്ഡലത്തിനെ പ്രതിനിധീകരിച്ച ഒരു രാഷ്ട്രീയ പ്രവർത്തകനുമാണ് സജീവ് ജോസഫ് .
2021-ലെ തിരഞ്ഞെടുപ്പിൽ കേരളകോൺഗ്രസ് എം-ലെ സജി കുരിയാനിമറ്റത്തെ 10010 വോട്ടുകൾക്ക് പരാജയപ്പെടുത്തിയാണ് സജീവ് ജോസഫ് നിയമസഭയിലേക്ക് എത്തിയത്.
സജുർ നദി ഇംഗ്ലീഷ് വിലാസം https://ml.wikipedia.org/wiki/Sajur_River
തുർക്കിയിൽ നിന്ന് ഉത്ഭവിച്ച് സിറിയയിലെ യൂഫ്രട്ടീസിലേക്ക് ഒഴുകുന്ന 108 കിലോമീറ്റർ (67 മൈൽ) നീളമുള്ള നദിയാണ് സജുർ നദി .
സിറിയയിലെ യൂഫ്രട്ടീസിൽ ചേരുന്ന മൂന്ന് നദികളിൽ ഏറ്റവും ചെറുതും യൂഫ്രട്ടീസിൽ അതിന്റെ വലത് കരയിൽ ചേരുന്നതുമായ ഒരേയൊരു നദിയാണിത്.
ലോവർ പാലിയോലിത്തിക് കാലഘട്ടത്തിൽ ആരംഭിച്ച സജുർ തടത്തിലെ അധിവാസം ഇന്നും തുടരുന്നു.
സജുർ നദിക്ക് 108 കിലോമീറ്റർ (67 മൈൽ) നീളമുണ്ട്.
അതിൽ 60 കിലോമീറ്റർ (37 മൈൽ) തുർക്കിയിലും 48 കിലോമീറ്റർ (30 മൈൽ) സിറിയയിലും ഉൾക്കൊള്ളുന്നു.
ഗാസിയാൻ‌ടെപ്പിന് തെക്ക് ചേരുന്ന രണ്ട് അരുവികളാണ് ഇതിന് ആവശ്യമായ ജലം നൽകുന്നത്.
അവിടെ നിന്ന് സജുർ തെക്ക് കിഴക്ക് സൈറോ-ടർക്കിഷ് അതിർത്തി കടക്കുന്നതുവരെ ഒഴുകുന്നു.
ടിഷ്‌റിൻ ഡാം റിസർവോയർ വെള്ളപ്പൊക്കമുണ്ടായ പ്രദേശത്ത് യൂഫ്രട്ടീസിൽ വലതു കരയിൽ ചേരുന്നതുവരെ നദി ഏകദേശം കിഴക്കൻ ദിശയിൽ തുടരുന്നു.
സിറിയയിൽ , നദി സമതലത്തിന്റെ താഴെയായി 20 മുതൽ 100 മീറ്റർ വരെയും (66 മുതൽ 328 അടി വരെ), 500 മീറ്റർ (1,600 അടി) വരെ വീതിയിലും മൻബിജ് സമതലത്തിലേക്ക് ഒരു താഴ്വര മുറിക്കുന്നു.
സെക്കൻഡിൽ 4.1 ക്യുബിക് മീറ്റർ (140 ക്യു അടി) ആണ് ശരാശരി ഡിസ്ചാർജ് .
ഫെബ്രുവരി, മാർച്ച് മാസങ്ങളിൽ സംഭവിക്കുന്ന പരമാവധി ഡിസ്ചാർജ് സെക്കൻഡിൽ 7 ക്യുബിക് മീറ്റർ (250 ക്യുബിടി) ആണ്, ജൂൺ-ഒക്ടോബർ മാസങ്ങളിൽ രേഖപ്പെടുത്തിയ മിനിമം ഡിസ്ചാർജ് സെക്കൻഡിൽ 1.4 ക്യുബിക് മീറ്റർ (49 ക്യു അടി) ആണ്.
ശരാശരി വാർഷിക ഡിസ്ചാർജ് 0.14 ഘന കിലോമീറ്റർ (0.03 ക്യു മൈൽ) ആണ്.
സിറിയൻ മണ്ണിൽ യൂഫ്രട്ടീസിൽ ചേരുന്ന മൂന്ന് നദികളിൽ സജുർ നീളത്തിലും ഡിസ്ചാർജ് എന്നിവ കണക്കിലെടുക്കുമ്പോൾ ഏറ്റവും ചെറുതാണ്.
ബാലിഖും ഖബൂറും ആണ് മറ്റ് രണ്ട് നദികൾ.
സിറിയയിലെ വലത് കരയിൽ യൂഫ്രട്ടീസിലേക്ക് പ്രവേശിക്കുന്ന ഏക നദി കൂടിയാണ് സജുർ.
ബാലിഖും ഖബൂറും യൂഫ്രട്ടീസിന്റെ ഇടത് കരയിലേക്ക് ഒഴുകുന്നു.
ഡ്രെയിനേജ് ബേസിൻ
സജുർ മൊത്തം വിസ്തീർണ്ണം 2,042 ചതുരശ്ര കിലോമീറ്റർ (788 ചതുരശ്ര മൈൽ) ഒഴുകുന്നു.
സജുർ തടത്തിലെ സിറിയൻ ഭാഗം - മൻ‌ബിജ് പ്ലെയിൻ - പ്രത്യേകിച്ച് നന്നായി പഠനവിഷയമാക്കിയിട്ടുണ്ട്.
ഈ പ്രദേശം വടക്ക് സൈറോ-ടർക്കിഷ് അതിർത്തിയിൽ സ്ഥിതിചെയ്യുന്നു.
ഇത് തെക്ക് മൻ‌ബിജ് വരെ വ്യാപിച്ചിരിക്കുന്നു.
പടിഞ്ഞാറ്, മൻ‌ബിജ് സമതലത്തിന്റെ അതിർത്തിയിൽ ബസാൾട്ട് ശിലകളുടെ തള്ളലുകൾ കാണപ്പെടുന്നു.
ഒരുപക്ഷേ പ്ലിയോസീൻ അഗ്നിപർവ്വതത്തിന്റെ അവശിഷ്ടങ്ങൾ ആയിരിക്കാം.
സമതലത്തിന്റെ തെക്കുകിഴക്കായി, ചുണ്ണാമ്പുകല്ലുകൾ യൂഫ്രട്ടീസിനെ ഖര ​​ക്വാസാക്കിന്റെ മലയിടുക്കിലേയ്ക്ക് ശക്തിയോടെ തള്ളുന്നു.
ഈ ഉന്തൽ സമതലത്തിന് മുകളിൽ 80–100 മീറ്റർ (260–330 അടി) ഉയരത്തിൽ എത്തുന്നു.
വടക്ക്, പടിഞ്ഞാറ്, തെക്ക് ഭാഗങ്ങളിൽ 500–520 മീറ്റർ (1,640–1,710 അടി) ഉയരത്തിൽ എത്തുകയും മൻ‌ബിജ് സമതലത്തിൽ നിന്ന് 420 മീറ്റർ (1,380 അടി) കിഴക്കോട്ട് ചരിയുകയും ചെയ്യുന്നു.
ഡ്രെയിനേജ് തടത്തിന്റെ പടിഞ്ഞാറൻ ഭാഗത്ത്, ഫലഭൂയിഷ്ഠമായ ചുവന്ന-തവിട്ട് മണ്ണുള്ള പരന്ന മൈതാനം കാണാം.
ഈ പ്രദേശം കാർഷിക മേഖലയ്ക്ക് അനുയോജ്യമാണ്.
കിഴക്കോട്ടും സജുറിലുമായി സമതലത്തെ നിരവധി നീർച്ചാൽ മുറിക്കുന്നു, ഈ പ്രദേശത്തിന്റെ ഭാഗങ്ങൾ മാനുഷിക പ്രവർത്തനങ്ങൾക്കും കൃഷിക്കും അനുയോജ്യമല്ല.
മൻ‌ബിജ് സമതലത്തിൽ ഒരു ഭൂഖണ്ഡാന്തര കാലാവസ്ഥ അനുഭവപ്പെടുന്നു.
ശരാശരി താപനില ജനുവരിയിൽ 5 ° C (41 ° F) മുതൽ ജൂലൈയിൽ 30 ° C (86 ° F) വരെയാണ്.
വാർഷിക ശരാശരി മഴ 300 മില്ലിമീറ്റർ (12 ഇഞ്ച്) ആണ്.
പക്ഷേ വരണ്ട വർഷങ്ങളിൽ പ്രതിവർഷം കുറഞ്ഞത് 141 മില്ലിമീറ്റർ (5.6 ഇഞ്ച്) മുതൽ അസാധാരണമായ ആർദ്ര വർഷങ്ങളിൽ പ്രതിവർഷം 424 മില്ലിമീറ്റർ (16.7 ഇഞ്ച്) വരെയാണ്.
ഈ പ്രദേശത്തിന്റെ ഭൂരിഭാഗവും ഇന്ന് കൃഷിചെയ്യുന്നുണ്ടെങ്കിലും, പാലിയോബൊട്ടാണിക്കൽ , കാലാവസ്ഥ, സസ്യസംരക്ഷണ ഗവേഷണങ്ങൾ എന്നിവ സംയോജിപ്പിച്ച് നടത്തിയ പഠനങ്ങൾ സൂചിപ്പിക്കുന്നത് തടം ഒരു വനപ്രദേശത്തെ സസ്യങ്ങളെ പ്രത്യേകിച്ച് മനുഷ്യന്റെ പ്രവർത്തനത്തിന്റെ അഭാവത്തിൽ വളരുന്ന തുറന്ന ഓക്ക് വനവും റോസേസി (റോസ് / പ്ലം ഫാമിലി) സസ്യങ്ങളെയും പിന്തുണയ്ക്കുന്നു.
കുറിപ്പുകൾ അവലംബം {{ citation }} :  CS1 maint: unrecognized language ( link ) {{ citation }} :  CS1 maint: unrecognized language ( link ) {{ citation }} :  CS1 maint: unrecognized language ( link )
സജ്ജാദ് സഹീർ ഇംഗ്ലീഷ് വിലാസം https://ml.wikipedia.org/wiki/Sajjad_Zaheer
ഇന്ത്യയിലും പാകിസ്ഥാനിലും പ്രവർത്തിച്ചിരുന്ന ഒരു ഉറുദു എഴുത്തുകാരനും മാർക്സിസ്റ്റ് സൈദ്ധാന്തികനും തീവ്ര വിപ്ലവകാരിയുമായിരുന്നു സയ്യിദ് സജ്ജാദ് സഹീർ ( ഉർദു : سید سجاد ظہیر ‬ ) (ജനനം: 5 നവംബർ 1899, മരണം:13 സെപ്റ്റംബർ 1973).
സ്വാതന്ത്ര്യത്തിനു മുമ്പുള്ള കാലഘട്ടത്തിൽ, കമ്മ്യൂണിസ്റ്റ് പാർട്ടി ഓഫ് ഇന്ത്യയിലും അഖില ഭാരതീയ പ്രഗതിശിൽ ലേഖക് സംഘത്തിലും (പുരോഗമന എഴുത്തുകാരുടെ പ്രസ്ഥാനം) അംഗമായിരുന്നു .
സ്വാതന്ത്ര്യത്തിനും വിഭജനത്തിനും ശേഷം, അദ്ദേഹം പുതുതായി സൃഷ്ടിക്കപ്പെട്ട പാകിസ്ഥാനിലേക്ക് മാറുകയും കമ്മ്യൂണിസ്റ്റ് പാർട്ടി ഓഫ് പാകിസ്ഥാൻ സ്ഥാപക അംഗമാവുകയും ചെയ്തു.
1905 ൽ ലഖ്‌നൗവിൽ ജനിച്ച സഹീർ , അലഹബാദിലെ ഹൈക്കോടതി ജഡ്ജിയായിരുന്ന സയ്യിദ് വസീർ ഹസന്റെ നാലാമത്തെ മകനായിരുന്നു.
1924-ൽ ലഖ്‌നൗ സർവ്വകലാശാലയിൽ നിന്ന് ബിഎ ബിരുദം നേടി.
തുടർന്ന് അദ്ദേഹം തുടർ പഠനത്തിനായി ഓക്സ്ഫോർഡിലെ ന്യൂ കോളേജിലേക്ക് പോയി.
ഓക്‌സ്‌ഫോർഡിലെ അവസാന വർഷത്തിൽ ക്ഷയരോഗബാധിതനായ അദ്ദേഹത്തെ സ്വിറ്റ്‌സർലൻഡിലെ ഒരു സാനിറ്റോറിയത്തിലേക്ക് അയച്ചു.
ഇംഗ്ലണ്ടിലേക്ക് മടങ്ങിയെത്തിയ അദ്ദേഹം കമ്മ്യൂണിസ്റ്റ് നേതാവ് ഷാപൂർജി സക്ലത്വാലയിൽ നിന്ന് സ്വാധീനം ഉൾക്കൊണ്ട് ഓക്സ്ഫോർഡ് മജ്ലിസിൽ ചേരുകയും ചെയ്തു.
ഫ്രാങ്ക്ഫർട്ടിൽ നടന്ന സാമ്രാജ്യത്വത്തിനെതിരായ ലീഗിന്റെ രണ്ടാം കോൺഗ്രസിൽ അദ്ദേഹം പങ്കെടുത്തു, അവിടെ അദ്ദേഹം വീരേൻ ചതോപാധ്യായ, സൌമ്യേന്ദ്രനാഥ ടാഗോർ, എൻഎം ജയ്സൂര്യ, രാജാ പഹേന്ദ്ര പ്രതാപ് തുടങ്ങിയ സ്വാധീനമുള്ള നേതാക്കളെ കണ്ടു.
അദ്ദേഹം 1930-ൽ ഇംഗ്ലണ്ടിൽ ഭാരത് എന്ന പത്രവും ആരംഭിച്ചു.
1931-ൽ ഓക്‌സ്‌ഫോർഡ് യൂണിവേഴ്‌സിറ്റിയിൽ നിന്ന് ബിഎ ബിരുദം നേടി.
ഓക്‌സ്‌ഫോർഡിലെ പഠനം പൂർത്തിയാക്കിയ ശേഷം ജർമ്മനി, ഇറ്റലി, ഡെന്മാർക്ക്, ഓസ്ട്രിയ എന്നിവിടങ്ങളിലൂടെ അദ്ദേഹം യാത്ര ചെയ്തു.
1932 ഡിസംബറിൽ സഹീർ ഒരു കൂട്ടം സുഹൃത്തുക്കളോടൊപ്പം തന്റെ ആദ്യ പുസ്തകം അംഗാരെ പ്രസിദ്ധീകരിച്ചു.
ബ്രിട്ടീഷ് ഇന്ത്യയിലെ മത-സിവിൽ അധികാരികളിൽ നിന്ന് ഈ പുസ്തകം എതിർപ്പ് ഏറ്റുവാങ്ങുകയും തുടർന്ന് സർക്കാർ പുസ്തകം നിരോധിക്കുകയും ചെയ്തു.
അംഗാരെയുടെ പ്രസിദ്ധീകരണത്തെ തുടർന്നുണ്ടായ കോലാഹലങ്ങൾക്കൊടുവിൽ, 1933 മാർച്ചിൽ ലിങ്കൺസ് ഇന്നിൽ നിയമം പഠിക്കാൻ പിതാവ് അദ്ദേഹത്തെ ലണ്ടനിലേക്ക് അയച്ചു.
1935-ൽ അദ്ദേഹവും നോവലിസ്റ്റ് മുൽക് രാജ് ആനന്ദും ആന്ദ്രേ ഗിഡ് സംഘടിപ്പിച്ച സാംസ്കാരിക പ്രതിരോധത്തിനുള്ള അന്താരാഷ്ട്ര കോൺഗ്രസിൽ പങ്കെടുക്കാൻ പാരീസിലേക്ക് പോയി.
സമ്മേളനത്തിന്റെ സ്വാധീനത്തിൽ അദ്ദേഹം ലണ്ടനിൽ അഖില ഭാരതീയ പ്രഗതിശിൽ ലേഖക് സംഘ് സ്ഥാപിച്ചു.
സംഘടനയുടെ ആദ്യ സമ്മേളനം 1936 ഏപ്രിൽ 9, 10 തീയതികളിൽ നടന്നു.
ഇന്ത്യയിൽ തിരിച്ചെത്തിയ ശേഷം, 1936 ഏപ്രിൽ 9-ന് ലഖ്‌നൗവിൽ അഖില ഭാരതീയ പ്രഗതിശിൽ ലേഖക് സംഘിന്റെ ആദ്യ സമ്മേളനം സംഘടിപ്പിക്കുകയും അതിന്റെ ജനറൽ സെക്രട്ടറിയായി പ്രവർത്തിക്കുകയും ചെയ്തു.
അദ്ദേഹം സോഹൻ സിംഗ് ജോഷുമായി ചേർന്ന് സഹരൻപൂരിൽ ഉറുദുവിലെ ആദ്യത്തെ മാർക്‌സിസ്റ്റ് ജേർണൽ, ചിങ്കാരി ആരംഭിച്ചു.
കമ്മ്യൂണിസ്റ്റ് പാർട്ടി ഓഫ് ഇന്ത്യയുടെ (സിപിഐ) ഉത്തർപ്രദേശ് സംസ്ഥാന സെക്രട്ടറിയായും 1936- ൽ കോൺഗ്രസിന്റെ വർക്കിംഗ് കമ്മിറ്റി അംഗമായും അദ്ദേഹം പ്രവർത്തിച്ചു.
1939-ൽ സി.പി.ഐയുടെ ഡൽഹി ബ്രാഞ്ചിന്റെ ചുമതലക്കാരനായി നാമനിർദ്ദേശം ചെയ്യപ്പെട്ട അദ്ദേഹം രണ്ടാം ലോകമഹായുദ്ധകാലത്ത് യുദ്ധത്തിലെ ഇന്ത്യൻ പങ്കാളിത്തത്തെ എതിർത്തതിന് രണ്ട് വർഷം ജയിലിൽ കിടന്നു.
1942-ൽ ജയിൽ മോചിതനായ ശേഷം അദ്ദേഹം സി.പി.ഐ പത്രമായ ക്വാമി ജംഗ് (പീപ്പിൾസ് വാർ), നയാ സമാന (ന്യൂ ഏജ്) എന്നിവയുടെ  എഡിറ്ററായി.
ഇന്ത്യൻ പീപ്പിൾസ് തിയറ്റർ അസോസിയേഷനും (ഇപ്റ്റ) ഓൾ ഇന്ത്യ കിസാൻ സഭയും സംഘടിപ്പിക്കാനും അദ്ദേഹം സഹായിച്ചു.
വിഭജനത്തിനുശേഷം , സജ്ജാദ് സഹീർ, സിബ്തേ ഹസൻ, മിയാൻ ഇഫ്തേഖർ-ഉദ്ദീൻ എന്നിവരോടൊപ്പം കമ്മ്യൂണിസ്റ്റ് പാർട്ടി ഓഫ് പാകിസ്ഥാൻ ആരംഭിക്കുകയും പാർട്ടിയുടെ സെക്രട്ടറി ജനറലായി നിയമിക്കപ്പെടുകയും ചെയ്തു.
1951ൽ റാവൽപിണ്ടി ഗൂഢാലോചന കേസിൽ ഫായിസ് അഹമ്മദ് ഫൈസിനോടൊപ്പം അദ്ദേഹം അറസ്റ്റിലായി.
നാല് വർഷം ജയിലിൽ കിടന്ന അദ്ദേഹത്തിന് ജവഹർലാൽ നെഹ്‌റു ഇന്ത്യൻ പൗരത്വം നൽകി.
ഇന്ത്യയിൽ ആയിരിക്കുമ്പോൾ കമ്മ്യൂണിസ്റ്റ് പാർട്ടി ഓഫ് ഇന്ത്യ സംഘടിപ്പിച്ച സാംസ്കാരിക പ്രവർത്തനങ്ങളിൽ അദ്ദേഹം തുടർന്നു പ്രവർത്തിച്ചു.
അദ്ദേഹം അഖില ഭാരതീയ പ്രഗതിശിൽ ലേഖക് സംഘ് പുനരുജ്ജീവിപ്പിച്ചു, ആഫ്രോ-ഏഷ്യൻ റൈറ്റേഴ്‌സ് അസോസിയേഷന്റെ ഇന്ത്യൻ ചാപ്റ്ററിന്റെ സെക്രട്ടറിയായി, അവാമി ദൗറിന്റെയും (പീപ്പിൾസ് എറ) ദിനപത്രമായ ഹയാത്തിന്റെയും എഡിറ്ററായും അദ്ദേഹം പ്രവർത്തിച്ചു.
1973-ൽ കസാക്കിസ്ഥാനിലെ അൽമ അറ്റയിൽ ഒരു സാഹിത്യ സമ്മേളനത്തിൽ പങ്കെടുക്കവെ അദ്ദേഹം അന്തരിച്ചു.
സഹീർ 1932-ൽ പ്രസിദ്ധീകരിച്ച ഒരു ചെറുകഥാ സമാഹാരമായ അംഗാരി (തീക്കനൽ) യിലൂടെ തന്റെ സാഹിത്യജീവിതം ആരംഭിച്ചു.
സജ്ജാദ് സഹീർ, അഹമ്മദ് അലി, റാഷിദ് ജഹാൻ , മഹ്മൂദ്-ഉസ്-സഫർ എന്നിവരുടെ കഥകളുള്ള ഈ പുസ്തകം "സമുദായത്തിലെ ഒരു വിഭാഗത്തിന്റെ മതവിശ്വാസങ്ങളെ വ്രണപ്പെടുത്തിയതിന്" 1933-ൽ ഇന്ത്യയിലെ ബ്രിട്ടീഷ് സർക്കാർ നിരോധിച്ചു.
ഇതേത്തുടർന്ന് സജ്ജാദ് സഹീറും അഹമ്മദ് അലിയും സഹസ്ഥാപകരായിരുന്ന അഖില ഭാരതീയ പ്രഗതിശിൽ ലേഖക് സംഘ് രൂപപ്പെട്ടു.
1935-ൽ ലണ്ടനിലെ അനുഭവത്തെ അടിസ്ഥാനമാക്കി അദ്ദേഹം ലണ്ടൻ കി ഏക് രാത് എന്ന പേരിൽ ഒരു നോവൽ എഴുതി.
1944-ൽ ലഖ്‌നൗവിലെയും അലഹബാദിലെയും ജയിലുകളിൽ നിന്ന് ഭാര്യക്ക് എഴുതിയ കത്തുകളുടെ ഒരു ശേഖരം നുഖുഷ്-ഇ-സിന്ദാൻ എന്ന പേരിൽ പ്രസിദ്ധീകരിച്ചു.
അദ്ദേഹം, അഖില ഭാരതീയ പ്രഗതിശിൽ ലേഖക് സംഘ് പ്രസ്ഥാനത്തിന്റെ ആദ്യകാല ചരിത്രവും ഓർമ്മക്കുറിപ്പും (1956) ആയ രോശ്നൈ, ഇതിഹാസ പേർഷ്യൻ കവി ഹാഫിസിന്റെ (1956) കൃതികളിലേക്കുള്ള ഒരു വിമർശനാത്മക വീക്ഷണം ആയ ജിക്ര്-ഇ-ഹഫീസ്, ഒരു കവിതാ സമാഹാരം ആയ പിഗ്ല നീലം (1964) എന്നിവ പ്രസിദ്ധീകരിച്ചു.
കൂടാതെ സഹീർ തന്റെ കരിയറിൽ ഭാരത് , ചിംഗാരി , ക്വാമി ജംഗ് , നയാ സമാന , അവാമി ദൗർ , ഹയാത്ത് തുടങ്ങി നിരവധി പേപ്പറുകളുടെയും മാസികകളുടെയും എഡിറ്ററായി സേവനമനുഷ്ഠിച്ചു.
ടാഗോറിന്റെ ഗോറ, വോൾട്ടയറുടെ കാൻഡിഡ്, ഷേക്സ്പിയറുടെ ഒഥല്ലോ എന്നിവയുടെ ഉറുദു പതിപ്പുകൾ നിർമ്മിച്ച അദ്ദേഹം ഒരു തത്സമയ വിവർത്തകൻ കൂടിയായിരുന്നു.